दुद्धी (संवाददाता)। स्थानीय ब्लाक के हथवानी ग्राम पंचायत में सांई ज्योति संस्था द्वारा गुरुवार को बाल अधिकार परियोजना के अंतर्गत सामुदायिक जागरूकता रैली का आयोजन किया गया। रैली में हथवानी एवं साउडीह के सैकड़ाें बच्चे, अभिभावक, स्वयं सहायता समूह की महिलाएं, पंचायत प्रतिनिधि एवं बाल सुरक्षा समिति के सदस्यों ने भाग लिया। रैली हथवानी ग्राम पंचायत भवन से शुरू होकर साउडीह प्राथमिक विद्यालय से होते हुए पंचायत भवन पर जाकर गोष्ठी में तब्दील हो गई। रैली में बच्चों ने बाल श्रम, बाल विवाह, शिक्षा का अधिकार आदि तख्तियां लेकर चल रहे थे।